ОБРАЗЛОЖЕЊЕ

При припреми Одлуке о буџету општине Куршумлија за 2014 годину пошло се од Закона о буџетском систему, Закона о локалној самоуправи и Закон о финансирању локалне самоуправе. Поред наведених системских Закона о припреми Одлуке поштовани су и Закони донети од стране Народне Скупштине којима су укинуте одређене таксе и накнаде а додате нове, које се тичу прихода буџета општине.

На основу Члана 36а. Закона о буџетском систему Министар финансија донео је Упутство за припрему Одлуке о буџету локалне власти за 2014 годину у коме су утврђене смернице за планирање појединих расхода.

У оквиру система управљања јавним финансијама посебан значај имају измене Закона о буџетском систему којима је измењено да сопствени приходи буџетских корисника постају општи приходи буџета. Изузетак су установе основане како од стране Републике тако и од локалне власти којима је овај приход остављен и у 2014-ој години.

Планирани укупни приходи по Одлуци буџета за 2014 годину општине Kуршумлија износе 682.000.000,00 динара.

Укупно планирани расходи за 2014 годину по Одлуци о буџету општине Куршумлија износе 682.000.000,00 динара што представља умањење за 3% у односу на план за 2013 годину.

 Општинско веће и Скупштина и Општинска Управа планирани су у укупном износу од 179.826.300,00 динара.

 Дечији вртић „Сунце“ и „Чаролија“ планирани износ за 2014. годину 49.164.000,00 динара.

 Народна библиотека планирани износ 7.402.700,00 динара,

 Туристичка организација планирани износ 4.744.400,00 динара

 Школе -основно и средње образовање за 2014. Годину Одлуком о буџету општине Куршумлија издвојено је 56.288.600,00 динара.

 Накнада за социјалну заштиту из буџета 54.300.000,00 динара, од тога издвојена средства за новорођенчад 15.800.000,00 динара и стипендије ученицима и студентима 23.000.000,00 динара.

 Дотације невладиним организацијама 6.560.000,00 динара.

 У оквиру Развојних пројекта општина Куршумлија планира средства за развој пољопривреде у оквиру Фонда за пољопривреду 15.000.000,00 динара и развој предузетништва 20.000.000,00 динар, за спорт и културу за 2014 годину издвојено је 15.050.000,00 динара.

 Јавна предузећа у 2014 години – ЈПКД Топлица 33.000.000,00 динара и ЈПСПЦ Куршумлија 15.000.000,00 динара.

 Јавно предузеће Дирекција за изгрању, урбанизам, планирање и пројектовање и стамбене послове издвојено је 224.514.000,00 динара, од тога за изградњу и реконструкцију улица и путева 35.000.000,00 динара, попревку и одржавање локалних и некатегорисаних путева и улица 42.300.000,00 динара, водоснабдевање 33.000.000,00 динара. Капитална улагања 40.300.000,00 динара.